Kentaro Miura
Kentaro Miura (jap. 三浦 建太郎 = Miura Kentarō; 1966 m. liepos 11 d. Čiboje – 2021 m. gegužės 6 d.) – japonų manga rašytojas, labiausiai žinomas dėl savo populiarios tamsiosios fentezi žanro mangos „Berserk“. Anot paties autoriaus, daugiausia jam įtakos padarė mangos „Fist of the North Star“, „Violence Jack“ ir „Guin Saga“, taip pat Paul Verhoeven filmai, „Hellraiser“ filmų serija. Už „Berserk“ mangą autorius 2002 m. buvo apdovanotas Osamu Tedzukos kultūrine premija. 2021 m. gegužės 6 d. Miura mirė dėl ūminės aortos disekacijos, būdamas 54 metų amžiaus. 2021 m. gegužės 20 d. buvo viešai paskelbta apie jo mirtį.